
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1962 

30 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρεσί¬ 
ας του Ν.Π.Δ.Δ. «Βρεφονηπιακός Παιδικός Σταθ¬ 
μός» Δήμου Ηλιούπολης. 1 

Τροποποίηση Οργανισμού Εσωτερικής Υπηρεσίας 

του Δήμου Πύργου. 2 

Τροποποίηση Οργανισμού Εσωτερικής Υπηρεσίας 

του Δήμου Ζαχάρως. 3 

Τροποποίηση συστατικής πράξης Σχολικής Επιτρο¬ 
πής Δημοτικού Σχολείου Προδρόμου Ν. Ηλείας. 4 
Τροποποίηση συστατικής πράξης Ν.Π.Δ.Δ «Δημοτικό 
Στάδιο Αμαλιάδας». 5 


Τροποποίηση συστατικής πράξης ίδρυσης στο Δήμο 
Κάστρου-Κυλλήνης Ν.Π.Δ.Δ με την επωνυμία «Δη¬ 
μοτικό Αθλητικό Κέντρο Νεοχωρίου». 

Έγκριση του Οργανισμού Εσωτερικής Υπηρεσίας του 

Δημοτικού Βρεφοκομείου Πατρών. 

Τροποποίηση της υπ’ αριθμ. ΕΣ:31188/9.11.1989 απόφα¬ 
σής μας, περί σύστασης αμιγούς Κοινοτικής Επι¬ 
χείρησης με την επωνυμία: «ΕΠΙΧΕΙΡΗΣΗ ΠΝΕΥ¬ 
ΜΑΤΙΚΟΥ ΚΕΝΤΡΟΥ ΚΟΙΝΟΤΗΤΑΣ ΡΟΔΟΤΟΠΙΟΥ» 

όπως σήμερα αυτή ισχύει. 

Κατάργηση Νομικού Προσώπου με την επωνυμία 
«Ενιαία Σχολική Επιτροπή Δημοτικού- Νηπιαγω¬ 
γείου Παλαικάστρου» και σύσταση Νομικού Προ¬ 
σώπου με την επωνυμία «Σχολική Επιτροπή Δη¬ 
μοτικού Σχολείου Παλαικάστρου». 

Τροποποίηση της υπ’ αριθμ. 19/17.1.2000 απόφασή 
μας που αφορά τη σύσταση νομικού προσώπου 
δημοσίου δικαίου στο Δήμο Βόρειας Κυνουρίας 
με την επωνυμία «Φιλαρμονική Δήμου Βόρειας 


Κυνουρίας». 10 

Συγκρότηση επιτροπής. 11 


Α ΠΟΦΑΣΕ ΙΣ 

Αριθ. 71887 (1) 


Τροποποίηση του Οργανισμού Εσωτερικής Υπηρεσί¬ 
ας του Ν.Π.Δ.Δ. «Βρεφονηπιακός Παιδικός Σταθμός» 
Δήμου Ηλιούπολης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του ν. 1188/1981, όπως 


τροποποιήθηκαν με τις όμοιες του άρθ. 8 παρ. 5 του 
ν. 2307/1995- 

2. Τις διατάξεις του άρθ. 8 του ν. 2503/1997. 

3. Τις συνδιασμένες διατάξεις των άρθρων 198 παρ. 
5 και 203 του Δ.Κ.Κ. (π.δ. 410/1995). 

4. Την υπ’ αριθμ. 29/2005 απόφαση του Διοικητικού 
Συμβουλίου του Ν.Π.ΔΔ. «Βρεφονηπιακός Παιδικός Σταθ¬ 
μός» Δήμου Ηλιούπολης περί τροποποίησης του Οργα¬ 
νισμού Εσωτερικής Υπηρεσίας. 

5. Την υπ’ αριθμ. 401/2005 απόφαση Δημοτικού Συμ¬ 
βουλίου του Δήμου Ηλιούπολης με την οποία εκφράζει 
σύμφωνη γνώμη για την τροποποίηση του Οργανισμού 
Εσωτερικής Υπηρεσίας του Ν.ΠΔ.Δ. «Βρεφονηπιακός 
Παιδικός Σταθμός» Δήμου Ηλιούπολης. 

6. Τη σύμφωνη γνωμοδότηση του Α' Υπηρεσιακού Συμ- 
® βουλίου που διατυπώθηκε στο 16/2005 πρακτικό του. 

7. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων (Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 29/2005 απόφαση του Δι¬ 
οικητικού Συμβουλίου του Ν.Π.Δ.Δ. με την επωνυμία 
8 «Βρεφονηπιακός Παιδικός Σταθμός» Δήμου Ηλιούπολης 
και την επ’ αυτής γνώμη του Δημοτικού Συμβουλίου 
Ηλιούπολης που διατυπώθηκε στην υπ’ αριθμ. 401/2005 
απόφασή του, περί τροποποίησης του Οργανισμού 
2 Εσωτερικής Υπηρεσίας ως εξής: 

Στο άρθρο 3 η παράγραφος Α' τροποποιείται ως 
εξής: 

Άρθρο 3 

Στελέχωση του Ν.Π.Δ.Δ. «Βρεφονηπιακός Παιδικός 
Σταθμός» Δήμου Ηλιούπολης Προσωπικό Δημοσίου 
Δικαίου 

Α. Διοικητικό Προσωπικό 

• Δύο (2) θέσεις ΠΕΙ Διοικητικού με βαθμό Δ - Α 

• Δύο (2) θέσεις ΤΕ17 Διοικητικού - Λογιστικού με 
βαθμό Δ - Α 

• Δύο (2) θέσεις ΔΕΙ Διοικητικού με βαθμό Δ - Α 
Κατά τα λοιπά το άρθρο 3 παραμένει ως είχε. 

Στο άρθρο 12 προστίθεται και η δαπάνη που θα προ- 

κληθεί από την προσθήκη της επιπλέον θέσης και η 
οποία θα είναι περίπου 21.896 € κατ’ έτος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2005 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθ. 19599,19514 (2) 

Τροποποίηση Οργανισμού Εσωτερικής Υπηρεσίας του 
Δήμου Πύργου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
αντικαταστάθηκαν με τις όμοιες του άρθρου 8 του ν. 
2307/1995. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της περιφέρειας, ρύθμιση θεμάτων τοπικής 
αυτοδιοίκησης και άλλες διατάξεις». 

3. Την υπ’ αριθμ. 867/2005 απόφαση του Δημοτικού 
Συμβουλίου του Δήμου Πύργου περί «τροποποίησης 
Ο.Ε.Υ του Δήμου Πύργου». 

4. Το με αριθμό 39/2005 πρακτικό του Υπηρεσιακού 
Συμβουλίου Υπαλλήλων ΟΤΑ Ν. Ηλείας, στο οποίο γνω- 
μοδοτεί θετικά για την τροποποίηση ΟΕΥ του Δήμου 
Πύργου, αποφασίζουμε: 

Τροποποιούμε την υπ’ αριθμ. 2997/20.4.1999 απόφαση 
μας περί έγκρισης Οργανισμού εσωτερικής Υπηρεσίας 
του Δήμου Πύργου (ΦΕΚ 649/17.5.1999 τ. Β'), όπως ισχύει 
σήμερα ως κατωτέρω: 

Άρθρο 18 

Συστήνονται οι κάτωθι θέσεις: 

1. Μία (1) θέση χειριστή Μηχανημάτων έργων κατηγο¬ 
ρίας και κλάδου ΔΕ28 με άδεια ομάδας και τάξης Γ' και 
άνω, οι θέσεις από τέσσερις (4) γίνονται πέντε (5). 

2. Τρεις (3) θέσεις κατηγορίας και κλάδου ΔΕ29 οδηγών, 
οι θέσεις από δώδεκα (12) γίνονται δεκαπέντε (15). 

3. Μία (1) θέση Ηλεκτρολόγου ΔΕ 24, οι θέσεις από 
δύο (2) γίνονται τρεις (3). 

4. Μία (1) θέση Ηλεκτρολόγου ΤΕ 4, η θέση από μία 
(1) γίνονται δύο (2). 

5. Μία (1) θέση Προϊσταμένου του Τμήματος εξυπη¬ 
ρέτησης ΑΜΕΑ προερχομένου από κατηγορίας ΠΕΙ ή 
ελλείψει αυτού ΤΕ 17 ή και ελλείψει αυτού ΔΕΙ. 

ΚΑΛΥΨΗ ΔΑΠΑΝΗΣ: 

Από τις διατάξεις της παρούσας προκαλείται ετή¬ 
σια δαπάνη σε βάρος του προϋπολογισμού του Δήμου, 
ύψους 100.000 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 19 Δεκεμβρίου 2005 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθ. 19207 (3) 

Τροποποίηση Οργανισμού Εσωτερικής Υπηρεσίας του 
Δήμου Ζαχάρως. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 


αντικαταστάθηκαν με τις όμοιες του άρθρου 8 του ν. 
2307/1995. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της περιφέρειας, ρύθμιση θεμάτων τοπικής 
αυτοδιοίκησης και άλλες διατάξεις». 

3. Την υπ’ αριθμ. 332/2005 απόφαση του Δημοτικού 
Συμβουλίου του Δήμου Ζαχάρως περί τροποποίησης 
Ο.Ε.Υ του Δήμου Ζαχάρως. 

4. Το υπ’ αριθμ. 38/2005 πρακτικό του Υπηρεσιακού 
Συμβουλίου Υπαλλήλων ΟΤΑ Ν. Ηλείας, στο οποίο γνω- 
μοδοτεί θετικά για την τροποποίηση ΟΕΥ του Δήμου 
Ζαχάρως, αποφασίζουμε: 

Τροποποιούμε την υπ’ αριθμ. 2374/12.5.1999 απόφαση 
μας περί έγκρισης Οργανισμού εσωτερικής Υπηρεσίας 
του Δήμου Ζαχάρως (ΦΕΚ 1137/10.6.1999), ως εξής: 

Άρθρο 3 

(ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ) 

Από δέκα (10) υπάρχουσες θέσεις σε είκοσι (20) δια¬ 
φόρων ειδικοτήτων για την αντιμετώπιση εποχιακών, 
περιοδικών και πρόσκαιρων αναγκών (ν. 2503/1997, άρ¬ 
θρο 18 παρ. 12) 

ΚΑΛΥΨΗ ΔΑΠΑΝΗΣ: 

Από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 19 Δεκεμβρίου 2005 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθ. 19734 (4) 

Τροποποίηση συστατικής πράξης Σχολικής Επιτροπής 
Δημοτικού Σχολείου Προδρόμου Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του δημοτικού και 
κοινοτικού κώδικα (π.δ. 410/1995). 

2. Τις διατάξεις του ν. 2503/1997 «Διοίκηση Οργάνωση, 
στελέχωση, της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Τις διατάξεις του άρθρου 5 του ν. 1894/1990 «για 
την Ακαδημία και άλλες διατάξεις». 

4. Την υπ’ αριθμ. οικ. 241/ Γ.Γ./18.8.1998 απόφαση του 
Γ ενικού Γ ραμματέα Δυτ. Ελλάδας «Μεταβίβαση αρμοδι¬ 
οτήτων και παροχή εξουσιοδότησης, υπογραφής, απο¬ 
φάσεων, εγγράφων, ενταλμάτων κ.λ.π.». 

3. Την υπ’ αριθμ. 163/2001 απόφαση του δημοτικού 
συμβουλίου περί τροποποίησης συστατικής πράξης 
Σχολικής Επιτροπής Δημοτικού Σχολείου Προδρόμου, 
αποφασίζουμε: 

1. Τροποποιούμε την υπ’ αριθμ. 18416/12.12.2001 από¬ 
φαση του Γ ενικού Δ/ντή Περιφέρειας Δυτικής Ελλάδας 
περί σύστασης Σχολικής Επιτροπής Δημοτικού Σχο¬ 
λείου Προδρόμου κατά το μέρος που αφορά την επω¬ 
νυμία αυτής και ορίζουμε ότι στο εξής θα αποκαλείται 
Σχολική Επιτροπή Δημοτικού Σχολείου - Νηπιαγωγείου 
Προδρόμου. 

Από τις διατάξεις της παρούσας απόφασης δεν προ¬ 
κύπτει επιπλέον δαπάνη για το Δήμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 19 Δεκεμβρίου 2005 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθ. 19757+18437 (5) 

Τροποποίηση συστατικής πράξης Ν.ΠΔ.Δ «Δημοτικό 
Στάδιο Αμαλιάδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995 «Δη¬ 
μοτικός και Κοινοτικός Κώδικας». 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 241 Γ.Γ. /18.8.1998 απόφασή μας «περί 
ανάθεσης άσκησης αρμοδιοτήτων και εξουσιοδότησης 
υπογραφής». 

4. Την υπ’ αριθμ. 9595/5.7.2001 απόφασής μας περί «Σύ¬ 
σταση Νομικού Προσώπου με την επωνυμία «Δημοτικό 
Στάδιο Αμαλιάδας». 

5. Την υπ’ αριθμ. 596/2005 απόφαση του Δημοτικού 
Συμβουλίου Αμαλιάδας με την οποία τροποποιεί τη συ¬ 
στατική πράξη του Ν.Π.Δ.Δ με την επωνυμία «Δημοτικό 
Στάδιο Αμαλιάδας», κατά το μέρος που αφορά στους 
πόρους του Ν.Π.Δ.Δ., αποφασίζουμε: 

Τροποποιούμε την υπ’ αριθμ. 9595/5.7.2001 (ΦΕΚ 959 
Β726.7.2001) απόφασή μας περί «Σύσταση νομικού προ¬ 
σώπου με την επωνυμία «Δημοτικό Στάδιο Αμαλιάδας», 
ως εξής: 

Α) Στο άρθρο 4 ΠΟΡΟΙ ΤΟΥ ΝΟΜΙΚΟΥ ΠΡΟΣΩΠΟΥ 
προστίθεται παράγραφος: 

-Έσοδα από επιχορήγηση από το Δήμο Αμαλιάδας, 
κατόπιν απόφασης του Δημοτικού Συμβουλίου Αμαλιά¬ 
δας, μέχρι του ποσού των 100.000,00 €. 

Β) Το άρθρο 6 ΚΑΛΥΨΗ ΔΑΠΑΝΗΣ αντικαθίσταται 
ως εξής: 

Κάλυψη δαπάνης 

Από τις διατάξεις της παρούσας προκύπτει δαπάνη 
σε βάρος του προϋπολογισμού του Δήμου Αμαλιάδας 
ύψους μέχρι το ποσό των 100.000,00 € ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 21 Δεκεμβρίου 2005 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθ. 20572 (6) 

Τροποποίηση συστατικής πράξης ίδρυσης στο Δήμο 
Κάστρου-Κυλλήνης Ν.Π.Δ.Δ με την επωνυμία «Δημο¬ 
τικό Αθλητικό Κέντρο Νεοχωρίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995 «Δη¬ 
μοτικός και Κοινοτικός Κώδικας». 


2. Τ ις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 241 Γ.Γ. /18.8.1998 απόφασή μας «περί 
ανάθεσης άσκησης αρμοδιοτήτων και εξουσιοδότησης 
υπογραφής». 

4. Την υπ’ αριθμ. 1244/3.2.2005 απόφασή μας περί «Σύ¬ 
σταση στο Δήμο Κάστρο-Κυλλήνης Νομικού Προσώπου 
με την επωνυμία “Δημοτικό Αθλητικό Κέντρο Νεοχω¬ 
ρίου”». 

5. Την υπ’ αριθμ. 16640/20.10.2005 απόφασή μας περί 
«Τροποποίηση συστατικής πράξης ίδρυσης Δημοτικού 
Αθλητικού Κέντρου Νεοχωρίου (άρθρου 4 παρ. α)». 

6. Την υπ’ αριθμ. 178/2005 απόφαση του Δημοτικού 
Συμβουλίου Δήμου Κάστρου-Κυλλήνης περί «Διοίκηση, 
διαχείριση και λειτουργία των Αθλητικών χώρων του 
Δήμου», αποφασίζουμε: 

Τροποποιούμε την υπ’ αριθμ. 1244/3.2.2005 (ΦΕΚ 208/τ. 
Β'/17.2.2005) απόφασή μας περί «Σύσταση στο Δήμο Κά¬ 
στρου-Κυλλήνης Νομικού Προσώπου με την επωνυμία 
“Δημοτικό Αθλητικό Κέντρο Νεοχωρίου”», όπως τροπο¬ 
ποιήθηκε με την υπ’ αριθμ. 16640/20.10.2005 απόφασή 
μας και ισχύει μέχρι σήμερα, ως εξής: 

Α) Το Αρθρο 1 αναδιατυπώνεται ως ακολούθως: 

Συστήνουμε στο Δήμο Κάστρου-Κυλλήνης Νομού 
Ηλείας Νομικό Πρόσωπο Δημοσίου Δικαίου με την επω¬ 
νυμία «Δημοτικό Αθλητικό Κέντρο Κάστρου-Κυλλήνης» 
με έδρα την Κυλλήνη. 

Β) Στο Αρθρο 2 η παρ. α αναδιατυπώνεται ως ακο¬ 
λούθως: 

Σκοπός του αθλητικού κέντρου είναι: 

α) Η διοίκηση, συντήρηση, λειτουργία και προστασία 
των αθλητικών χώρων του Νεοχωρίου και Κάστρου κα¬ 
θώς και η ενδεχόμενη δημιουργία στο μέλλον άλλων 
αθλητικών χώρων στα δημοτικά διαμερίσματα, ώστε 
να καλύπτονται οι ανάγκες των δημοτών και ιδιαίτερα 
των νέων. 

Γ) Το Αρθρο 3 αναδιατυπώνεται ως ακολούθως: 

Περιουσία του νομικού προσώπου είναι το σύνολο 
των εκτάσεων των αθλητικών χώρων που έχουν δημι- 
ουργηθεί στα Δ/Δ Νεοχωρίου και Κάστρου μετά των 
αθλητικών εγκαταστάσεων καθώς και άλλων που θα 
δημιουργηθούν στο μέλλον σε όλα τα Δημοτικά Δια¬ 
μερίσματα. 

Δ) Κάλυψης Δαπάνης: 

Από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 21 Δεκεμβρίου 2005 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 
-♦- 

Αριθ. 24412 (7) 

Έγκριση του Οργανισμού Εσωτερικής Υπηρεσίας του 
Δημοτικού Βρεφοκομείου Πατρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
αντικαταστάθηκε με τις όμοιες του άρθρου 8 παρ. 5 

του ν. 2307/1995, καθώς και τις διατάξεις του άρθρου 
198 παρ. 3 του π.δ. 410/1995. 

2. Τις διατάξεις του π.δ. 511/25.10.1984 (Σύσταση ιδρύμα¬ 
τος υπό την επωνυμία «Δημοτικό Βρεφοκομείο Πατρών») 
(ΦΕΚ 182/τ. Α721.11.1984). 

3. Την υπ’ αριθμ. 36/24.10.2005 απόφαση του Διοικητι¬ 
κού Συμβουλίου του Δημοτικού Βρεφοκομείου Πατρών, 
καθώς και την όμοια με αριθμό 883/31.10.2005 απόφαση 
του Δημοτικού Συμβουλίου Δ. Πατρέων, με την οποία 
εγκρίνει τον Οργανισμό Εσωτερικής Υπηρεσίας του 
Δημοτικού Βρεφοκομείου Πατρών. 

4. Την υπ’ αριθμ. 43-θέμα 5ο/7.12.2005 γνωμοδότηση 
του Υπηρεσιακού Συμβουλίου Υπαλλήλων Ο.Τ.Α. νομού 
Αχα'ίας. 

5. Τις διατάξεις του άρθρου 27 του ν. 2081/1991 με το 
οποίο προστέθηκε νέο άρθρο 29Α στο ν. 1558/1985 για 
τον έλεγχο των δαπανών που προκαλούν οι κανονιστι¬ 
κές διοικητικές πράξεις, αποφασίζουμε: 

Εγκρίνουμε την υπ’ αριθμ. 36/24.10.2005 απόφαση του 
Διοικητικού Συμβουλίου του Ν.Π.Δ.Δ. με την επωνυμία 
«Δημοτικό Βρεφοκομείο Πατρών», περί ψήφισης του Ορ¬ 
γανισμού Εσωτερικής Υπηρεσίας του και με την πρό¬ 
βλεψη, όπως παρακάτω: 

Άρθρο Ιο 

Διάρθρωση Υπηρεσιών 

Οι Υπηρεσίες του Δημοτικού Βρεφοκομείου Πατρών 
διαρθρώνονται σε επίπεδο Διεύθυνσης, η οποία συ¬ 
γκροτείται ως εξής: 

1. Υπηρεσία Κοινωνικού Αρχείου. 

2. Τμήμα Διοικητικό - Οικονομικό 

3. Τμήμα Βρεφονηπιακού Σταθμού 

Αρθρο 2ο 

Αρμοδιότητες Ν.Π.Δ.Δ. 

«Δημοτικό Βρεφοκομείο Πατρών» 

Οι αρμοδιότητες του Ν.Π.Δ.Δ. είναι οι παρακάτω: 

1. Η εισαγωγή και περίθαλψη εγκαταλελειμμένων βρε¬ 
φών και νηπίων με σκοπό την κανονική ψυχοσωματική 
ανάπτυξή τους μέχρι την οριστική προσαρμογή τους 
σε ομαλό οικογενειακό περιβάλλον ή την κοινωνική και 
επαγγελματική αποκατάστασή τους. 

2. Η προστασία της ανύπαντρης κυοφορούσας μη¬ 
τέρας. 

3. Η καθημερινή απασχόληση βρεφών και νηπίων των 
εργαζομένων γονέων. 

4. Την πολύπλευρη νοητική, ψυχοσωματική και κοινωνι¬ 
κή ανάπτυξη βρεφών και νηπίων, σύμφωνα με τις επιστη¬ 
μονικές και παιδαγωγικές αντιλήψεις και μεθόδους. 

Αρθρο 3ο 

Αρμοδιότητες Διεύθυνσης και Τμημάτων 

Ο Διευθυντής προΐσταται όλων των υπηρεσιών του 
Δημοτικού Βρεφοκομείου Πατρών. 

Έχει την εποπτεία και τον έλεγχο της λειτουργίας 
των τμημάτων. 

Συμμετέχει στις συνεδριάσεις του Διοικητικού Συμ¬ 
βουλίου και της Εκτελεστικής Επιτροπής χωρίς ψήφο 
και εισηγείται τα προς συζήτηση θέματα. 

Μεριμνά για την εκτέλεση των αποφάσεων του Διοι¬ 
κητικού Συμβουλίου και υπογράφει όλα τα υπηρεσιακού 
χαρακτήρα έγγραφα. 


Παραλαμβάνει, αποσφραγίζει, χαρακτηρίζει ή μονο- 
γράφει την καθημερινή αλληλογραφία και τη διανέμει 
στα αρμόδια Τμήματα για τις παραπέρα ενέργειες. 

Τοποθετεί και μετακινεί στα Τμήματα τους υπαλλή¬ 
λους ανάλογα με τις υπηρεσιακές ανάγκες και χορηγεί 
στους υπαλλήλους κανονικές και αναρρωτικές άδειες. 

Μεριμνά για την κατάρτιση των προσκλήσεων του 
Διοικητικού Συμβουλίου και της Εκτελεστικής Επιτρο¬ 
πής. 

Επιδίδει έγκαιρα στα μέλη τις προσκλήσεις για τις 
συνεδριάσεις. 

Οι αρμοδιότητες της Διεύθυνσης ανάγονται στα πα¬ 
ρακάτω θέματα, τα οποία κατανέμονται μεταξύ των 
τμημάτων ως εξής: 

α. Υπηρεσία Κοινωνικού Αρχείου: 

Παρακολουθεί τη συμπεριφορά των τροφίμων και επι¬ 
λαμβάνεται επί παντός προβλήματος αυτών. 

Τηρεί ατομικούς φακέλους και Μητρώα των τροφίμων 
με κάθε στοιχείο που αφορά αυτούς, από την είσοδό 
τους μέχρι και τη διαγραφή τους. 

Συνεργάζεται με την υπεύθυνη της ανάδοχης οικο¬ 
γένειας «Φωλιά». 

Μεριμνά για την ιατρική και νοσοκομειακή περίθαλψη 
των τροφίμων. 

Έχει την ευθύνη του Κοινωνικού Αρχείου του Ιδρύ¬ 
ματος. 

β. Τμήμα Διοικητικό - Οικονομικό - Ταμειακή Υπηρε¬ 
σία 

1) Στην αρμοδιότητα του Διοικητικού - Οικονομικού 
Τμήματος ανήκουν: 

Η τήρηση Γενικού Πρωτοκόλλου εισερχομένων και 
εξερχομένων εγγράφων. 

Η διεκπεραίωση της όλης αλληλογραφίας της Υπη¬ 
ρεσίας. 

Η τήρηση των ατομικών φακέλων των υπαλλήλων και 
ο χειρισμός όλων των θεμάτων της υπηρεσιακής κατά¬ 
στασης του προσωπικού. 

Η μέριμνα για την τήρηση των πρακτικών του Διοι¬ 
κητικού Συμβουλίου, της Εκτελεστικής Επιτροπής και 
όλων των Επιτροπών της Υπηρεσίας. 

Η μέριμνα για τη βεβαίωση του γνήσιου της υπογρα¬ 
φής του προσωπικού και της ακρίβειας αντιγράφων ή 
πιστοποιητικών ή βεβαιώσεων ύστερα από αντιπαρα¬ 
βολή με το σχετικό πρωτότυπο. 

Ο έλεγχος της έγκαιρης ή μη προσέλευσης και απο¬ 
χώρησης στην υπηρεσία των υπαλλήλων. 

Η τήρηση αρχείου των αποφάσεων του Δ.Σ. και της 
Εκτελεστικής Επιτροπής. 

Η τήρηση αρχείου κληροδοτημάτων και η επιμέλεια 
κατάρτισης φακέλου για κάθε ακίνητο του Δημοτικού 
Βρεφοκομείου. 

Η παρακολούθηση εκτέλεσης καθηκόντων των κλητή¬ 
ρων, θυρωρών και προσωπικού καθαριότητας. 

2) Οι αρμοδιότητες της Ταμειακής Υπηρεσίας είναι: 

Η τήρηση λογιστικών βιβλίων, που προβλέπονται από 

τις ισχύουσες διατάξεις. 

Η διαχείριση κάθε δαπάνης, καθώς και η εκκαθάριση 
αποδοχών και γενικά αποζημιώσεων προσωπικού. 

Η μέριμνα για την καταβολή δαπάνης και είσπραξη 
εσόδων. 

Η μέριμνα για την απόδοση των πάσης φύσεως κρα¬ 
τήσεων και ασφαλιστικών εισφορών των υπαλλήλων. 

Η μέριμνα για την κατάρτιση και τροποποίηση του 

προϋπολογισμού της Υπηρεσίας καθώς και την κατάρ¬ 
τιση απολογισμού. 

Η μέριμνα για τη διαχείριση υλικού της Υπηρεσίας. 

Η μέριμνα για την προμήθεια κάθε μηχανήματος υλι¬ 
κού εφοδίου ή άλλου περιουσιακού στοιχείου, σύμφωνα 
με την ισχύουσα νομοθεσία. 

Η μέριμνα για τη διενέργεια δημοπρασιών και την 
εκτέλεση εργασιών (τυπογραφικών, επισκευής και συ¬ 
ντήρησης κτιρίων, εγκαταστάσεων και μηχανημάτων 
κ.λπ.). 

Η μέριμνα για την εκποίηση κάθε περιουσιακού στοι¬ 
χείου. 

Η τήρηση της Ταμειακής Διαχείρισης. 

Η διενέργεια των δημοπρασιών για κάθε είδους προ¬ 
μήθεια. 

Η ευθύνη διαχείρισης όλου του αναλώσιμου και μη 
υλικού. 

Η εφαρμογή του εβδομαδιαίου διαιτολογίου που σύμ¬ 
φωνα με την καθημερινή δύναμη, γίνεται η προμήθεια 
των αναγκαίων ποσοτήτων τροφίμων για την παρα¬ 
σκευή των αντίστοιχων μερίδων φαγητού. 

Η μέριμνα για την παραλαβή τροφίμων, καυσίμων 
κ.λπ. 

Η είσπραξη των τροφείων του Σταθμού. 

Η έκδοση χρηματικών ενταλμάτων σύμφωνα με τις 
ισχύουσες διατάξεις, τα οποία διαβιβάζονται στον Δι¬ 
ευθυντή και τον Πρόεδρο του Δ.Σ. προς τελική υπο¬ 
γραφή. 

Επίσης, αυτές που προβλέπονται από το Β.Δ. 17-5/ 
15.6.1959 και τον Κανονισμό διοίκησης και διαχείρισης 
που θα ψηφίζεται από το Δ.Σ. και προβλέπεται από τις 
διατάξεις των άρθρων 81-85 του παραπάνω Β. Δ/τος. 

γ. Τμήμα Βρεφονηπιακού - Παιδικού Σταθμού 

Έχει την ευθύνη της εύρυθμης λειτουργίας του Βρε¬ 
φονηπιακού - Παιδικού Σταθμού και εισηγείται τη σωστή 
στελέχωση, οργάνωση και την υλικοτεχνική υποδομή 
των Σταθμών. 

Παρέχει προσχολική αγωγή στα φιλοξενούμενα στους 
Σταθμούς παιδιά. 

Προτείνει προγράμματα εκπαίδευσης προσωπικού σε 
θέματα παιδαγωγικής και ψυχολογίας. 

Παρέχει συμβουλές στους γονείς σε συνεργασία με 
τον Διευθυντή και το Γ ραφείο Συμβουλευτικής Υποστή¬ 
ριξης και συμπληρώνει ατομική κάρτα κάθε παιδιού. 

Έχει την ευθύνη ελέγχου των αιτήσεων εγγραφής 
και εισηγείται για την αποδοχή ή διαγραφή των ενδι¬ 
αφερομένων. 

Τηρεί όλα τα προβλεπόμενα για τη λειτουργία των 
Βρεφονηπιακών Σταθμών βιβλία. 

Συνεργάζεται με τους αρμοδίους για τη διαμόρφωση 
κοινωνικής πολιτικής που αφορά τα παιδιά τα φιλοξε¬ 
νούμενα στους Βρεφονηπιακούς Σταθμούς και προτείνει 
μέτρα. 

Επιμελείται της εφαρμογής των σύγχρονων απόψεων 
της παιδαγωγικής και της ψυχολογίας στο χώρο του 
Σταθμού προτείνοντας ενιαίο εκπαιδευτικό πρόγραμμα. 

Σε συνεργασία με το Διευθυντή και τους Προϊσταμέ¬ 
νους των σταθμών, εντοπίζει τα κυριότερα προβλήματα 
που αφορούν τα παιδιά, τους γονείς τους και το προ¬ 
σωπικό των Σταθμών, προγραμματίζοντας κατάλληλες 
ενέργειες για την επίλυσή τους. 

Επιμελείται θεμάτων συμβουλευτικής μετά από συνερ¬ 
γασία με τους γονείς των φιλοξενούμενων παιδιών. 


Άρθρο 4ο 

Θέσεις - Κλάδοι και ειδικότητες 
ΜΟΝΙΜΟ ΠΡΟΣΩΠΙΚΟ 

Αριθμός θέσεων κατά κατηγορία και κλάδο προσω¬ 
πικού: 

ΚΛΑΔΟΣ ΠΕ 1 ΔΙΟΙΚΗΤΙΚΟΥ , θέσεις: μία (1) 

ΚΛΑΔΟΣ ΠΕ 10 ΝΗΠΙΑΓΩΓΩΝ, θέσεις: μία (1) 

ΚΛΑΔΟΣ ΠΕ 16 ΨΥΧΟΛΟΓΩΝ, θέσεις: μία (1) 

ΚΛΑΔΟΣ ΤΕ 2 ΚΟΙΝΩΝΙΚΩΝ ΛΕΙΤΟΥΡΓΩΝ, θέσεις: μία (1) 
ΚΛΑΔΟΣ ΤΕ 9 ΝΗΠΙΟΒΡΕΦΟΚΟΜΩΝ, θέσεις: τέσσερις (4) 
ΚΛΑΔΟΣ ΤΕ 17 ΔΙΟΙΚΗΤΙΚΟΥ-ΛΟΓΙΣΤΙΚΟΥ, θέσεις: μία (1) 
ΚΛΑΔΟΣ ΔΕ 1 ΔΙΟΙΚΗΤΙΚΩΝ, θέσεις: τρεις (3) 
ΚΛΑΔΟΣ ΥΕ 16 ΚΑΟΑΡΙΣΤΩΝ/ΣΤΡΙΩΝ, θέσεις: τρεις (3) 
ΚΛΑΔΟΣ ΔΕ 32 ΜΑΓΕΙΡΩΝ, θέσεις: μία (1) 

Οι προβλεπόμενες παραπάνω θέσεις Μία (1) θέση ΤΕ17 
Διοικητικού - Λογιστικού και Δύο (2) θέσεις ΔΕΙ Διοικη¬ 
τικού, εντάσσονται στην Ταμειακή Υπηρεσία. 

Αρθρο 5ο 

Α. Προσωρινές-προσωποπαγείς θέσεις προσωπικού 
Κατεχόμενες από μόνιμους υπαλλήλους. 
Καταργούνται οι κατωτέρω θέσεις, όταν με οποιον- 
δήποτε τρόπο κενωθούν, σύμφωνα με τις διατάξεις του 
άρθρου του π. δ/τος 37 α/1987, του άρθρου 17 του ν. 
1586/1986, των άρθρων 1,2, 3 του ν. 1476/1984, της ΔΙΠΙΔ 
1142/11440/30.12.1986 Κοινής Υπουργικής Απόφασης που 
κυρώθηκε με το άρθρο 23 του ν. 1735/1987. 

ΚΛΑΔΟΣ ΔΕ 8 ΒΟΗΘΩΝ ΒΡΕΦΟΚΟΜΩΝ, θέσεις: δύο 
(2) με βαθμό (Δ-Α) 

ΚΛΑΔΟΣ ΔΕ 33 ΠΡΑΚΤΙΚΩΝ ΒΡΕΦΟΚΟΜΩΝ, θέσεις: 
πέντε (5) με βαθμό (Δ-Α) 

ΚΛΑΔΟΣ ΥΕ 14 ΒΟΗΘΗΤΙΚΟΥ ΠΡΟΣΩΠΙΚΟΥ, θέσεις 
δύο (2) με βαθμό (Ε-Β). 

Β. Προσωπικό Ορισμένου χρόνου 
ΚΛΑΔΟΣ ΠΕ 15 ΙΑΤΡΟΥ - ΠΑΙΔΙΑΤΡΟΥ, θέσεις: μία (1) 

Αρθρο 6ο 

Προϊστάμενοι Υπηρεσιών 

Της Διεύθυνσης του Δημοτικού Βρεφοκομείου προΐ- 
στανται υπάλληλοι ΠΕ . 

Τμήμα Διοικητικό-Οικονομικό: ΠΕ ή ΤΕ ή ΔΕ 
Τμήμα Βρεφονηπιακού Σταθμού: ΠΕ ή ΤΕ ή ΔΕ. 

Αρθρο 7ο 

Διάρθρωση θέσεων 

Υπηρεσία Κοινωνικού Αρχείου 

Ένας (1) Κοινωνικών Λειτουργών, ΤΕ 2 

Τμήμα Διοικητικό - Οικονομικό - Ταμειακή Υπηρεσία 

Ένας (1) Διοικητικός Υπάλληλος, ΠΕ 1 

Ένας (1) Διοικητικού-Λογιστικού, ΤΕ 17 

Τρεις (3) Διοικητικού, ΔΕ 1 

Ένας (1) Μαγείρων, ΔΕ 32 

Δύο (2) Βοηθητικό Προσωπικό, ΥΕ 14 (προσ. προ- 
σωπ.) 

Τρεις (3) Καθαριστών/στριών, ΥΕ 16 

Τμήμα Βρεφονηπιακού - Παιδικού Σταθμού 

Ένας (1) Νηπιαγωγών, ΠΕ 10 

Ένας (1) Ψυχολόγων, ΠΕ 16 

Τέσσερις (4) Νηπιοβρεφοκόμων, ΤΕ 9 

Δύο (2) Βοηθών Βρεφοκόμων, ΔΕ 8 (προσ. προσωπ.) 

Πέντε (5) Πρακτικών Βρεφοκόμων, ΔΕ 33 (προσ. προ- 
σωπ.) 

Αρθρο 8ο 

Μεταβατικές Διατάξεις 

Μετά τη δημοσίευση του παρόντος με απόφαση του 
αρμοδίου προς διορισμό οργάνου οι μόνιμοι υπάλληλοι 
του Δημοτικού Βρεφοκομείου Πατρών θα καταταγούν 
σε θέσεις αντίστοιχες κατά κλάδους που προβλέπονται 
στα άρθρα 4 και 5 του παρόντος 

Προϊστάμενοι Διεύθυνσης, Τμημάτων και Γραφείων 
ορίζονται πάντοτε με απόφαση του Προέδρου του Δ.Σ. 
οι κρινόμενοι από το αρμόδιο Υπηρεσιακό Συμβούλιο 
υπάλληλοι, αναπληρούμενοι σε περίπτωση απουσίας ή 
κωλύματος σύμφωνα με την παράγραφο 19 του άρθρου 
36 του ν. 2190/1994. 

Η ισχύς του παραπάνω Οργανισμού αρχίζει από τη 
δημοσίευσή του στην Εφημερίδα της Κυβερνήσεως. 

Από την απόφαση αυτή δημιουργείται δαπάνη σε βά¬ 
ρος του προϋπολογισμού του Δημοτικού Βρεφοκομείου 
το ύψος της οποίας ανέρχεται στο ποσό των 300.000 € 
και βαρύνει τον οικείο Κ.Α.10.6011 του προϋπολογισμού 
έτους 2005 και των εκάστοτε προϋπολογισμών του Δη¬ 
μοτικού Βρεφοκομείου Πατρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 28 Δεκεμβρίου 2005 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθ. 27617 (8) 

Τροποποίηση της υπ’ αριθμ. ΕΣ:31188/9.11.1989 απόφα¬ 
σής μας, περί σύστασης αμιγούς Κοινοτικής Επιχεί¬ 
ρησης με την επωνυμία: «ΕΠΙΧΕΙΡΗΣΗ ΠΝΕΥΜΑΤΙ¬ 
ΚΟΥ ΚΕΝΤΡΟΥ ΚΟΙΝΟΤΗΤΑΣ ΡΟΔΟΤΟΠΙΟΥ» όπως 
σήμερα αυτή ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (π.δ. 410/ 
1995) . 

2. Την απόφαση του Υπουργού Εσωτερικών 25027/ 
9.4.1984 (Φ.Ε.Κ.244/19.4.1984 τ. Β'). 

3. Την υπ’ αριθμ. 324/2005 απόφαση του Δημοτικού 
Συμβουλίου Πασσαρώνος. 

4. Την υπ’ αριθμ. 20922/19.9.2001 (ΦΕΚ.1271/Β/2.10.2001) 
απόφασή μας, «Μεταβίβαση αρμοδιοτήτων και παροχή 
εξουσιοδότησης υπογραφής αποφάσεων, εγγράφων 
κ.λ.π. ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙ¬ 
ΑΣ» και 

5. Την Οικονομοτεχνική μελέτη έτους 2005, αποφα¬ 
σίζουμε: 

Τροποποιούμε την παράγραφο 6 της υπ’ αριθμ. 
ΕΣ:31188/9.11.1989 απόφασής μας, ως εξής: 

Ο Δήμος Πασσαρώνος διαθέτει στην επιχείρηση το 
χρηματικό ποσό των 313.633,16 ευρώ, ως ίδια συμμετο¬ 
χή στο αρχικό κεφάλαιο της (αύξηση κατά 200.000,00 
ευρώ). 

Κατά τα λοιπά ισχύει η προηγούμενη απόφασή μας. 

Κάλυψη δαπάνης: (Αρθρο 27 ν. 2081/1992) 

Με την παρούσα κανονιστική πράξη ο Δήμος Πασσα¬ 
ρώνος επιβαρύνεται με το ποσό των 200.000,00 ευρώ, το 


οποίο θα καταβληθεί σταδιακά στην εν λόγω επιχείρηση 
μέχρι 31.12.2009, ανάλογα με την οικονομική ευχέρεια 
του Δήμου και τις ανάγκες της Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 16 Δεκεμβρίου 2005 

Με εντολή Γ ενικού Γ ραμματέα Περιφέρειας 
Ο Προϊστάμενος Γ ενικής Διεύθυνσης 
ΔΗΜΗΤΡΙΟΣ ΜΠΑΛΤΟΓΙΑΝΝΗΣ 

-♦- 

Αριθ. 9932 (9) 

Κατάργηση Νομικού Προσώπου με την επωνυμία «Ενι¬ 
αία Σχολική Επιτροπή Δημοτικού- Νηπιαγωγείου Πα- 
λαικάστρου» και σύσταση Νομικού Προσώπου με την 
επωνυμία «Σχολική Επιτροπή Δημοτικού Σχολείου 
Παλαικάστρου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 106,176 και 203 του Δ.Κ.Κ. 
(π.δ. 410/1995). 

2. Τις διατάξεις του άρθρου 5 του ν. 1894/1995 «Για την 
ακαθημία Αθηνών και άλλες εκπαιδευτικές διατάξεις 
όπως ισχύει». 

3. Την υπ’ αριθμ. 6999/9.11.1999 απόφαση του Γενικού 
Γ ραμματέα Περιφέρειας Κρήτης με την οποία συστήθη- 
κε στο Δήμο Παλαικάστρου ίδιο Νομικό πρόσωπο με την 
επωνυμία «Σχολική Επιτροπή Δημοτικού-Νηπιαγωγείου 
Παλαικάστρου». 

4. Την υπ’ αριθμ. 6730/12.8.2003 απόφαση του Γενικού 
Γ ραμματέα Περιφέρειας Κρήτης «Ορισμός Εισηγητών 
και μεταβίβαση εξουσίας υπογραφής “Με Εντολή Γ ε¬ 
νικού Γραμματέα”» αποφάσεων, εγγράφων, και άλλων 
πράξεων στον Γ ενικό Διευθυντή, στους Προϊσταμένους 
Διευθύνσεων και Προϊσταμένους Τμημάτων και Γρα¬ 
φείων των Υπηρεσιών της Περιφέρειας Κρήτης, όπως 
τροποποιήθηκε και ισχύει μέχρι σήμερα. 

5. Την υπ’ αριθμ. 130/2005 ομόφωνη απόφαση του Δη¬ 
μοτικού Συμβουλίου του Δήμου Ιτάνου με την οποία 
καταργεί το Νομικό Πρόσωπο με την επωνυμία «Ενιαία 
Σχολική Επιτροπή Δημοτικού- Νηπιαγωγείου Παλαικά- 
στρου» και συστήνει νέο νομικό πρόσωπο με την επω¬ 
νυμία «Σχολική Επιτροπή Δημοτικού Σχολείου Παλαικά- 
στρου», αποφασίζουμε: 

Α. Καταργούμε το Νομικό πρόσωπο με την επωνυμία 
«Ενιαία Σχολική Επιτροπή Δημοτικού- Νηπιαγωγείου 
Παλαικάστρου» η οποία συστήθηκε με την υπ’ αριθμ. 
6999/9.11.1999 απόφαση του Γενικού Γραμματέα Περι¬ 
φέρειας Κρήτης. 

Β. Συστήνουμε στο Δήμο Ιτάνου Νομικό Πρόσωπο με 
την επωνυμία «Σχολική Επιτροπή Δημοτικού Σχολείου 
Παλαικάστρου». 

1. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις 
λειτουργικές δαπάνες, καθαριότητας, θέρμανσης, φωτι¬ 
σμού ύδρευσης, τηλεφώνου, αποχέτευσης, αναλωσίμων 
υλικών κλπ. 

Η εκτέλεση μικρών έργων για την επισκευή και συ¬ 
ντήρηση των διδακτηρίων. 

Η αποκατάσταση φθορών και ζημιών των επίπλων,του 
εξοπλισμού και γενικά των Διδακτηριακών εγκαταστά¬ 
σεων. 

Η φροντίδα για την εξεύρεση άλλων πόρων και ο εφο¬ 
διασμός της σχολικής Μονάδας με έπιπλα και σκεύη,με 
βιβλία για τη σχολική βιβλιοθήκη και γενικότερα η λήψη 
όλων των μέτρων που κρίνονται αναγκαία για τη στή¬ 
ριξη της διοικητικής λειτουργίας της μονάδας. 

2. Το Νομικό αυτό πρόσωπο διοικείται από πενταμε¬ 
λές (5) Διοικητικό Συμβούλιο,τα μέλη του οποίου μαζί 
με τους αναπληρωτές τους ορίζονται από το δημοτικό 
Συμβούλιο και αποτελείται από τους: 

α) Δήμαρχο ή αντιδήμαρχο, ή Δημοτικό Σύμβουλο που 
ορίζεται από το Δήμαρχο, ως Πρόεδρο. 

β) Δύο Δημοτικούς Συμβούλους, που ορίζονται με 
απόφαση του Δ. Σ. 

γ) Τον εκάστοτε Δ/ντή του Δημοτικού Σχολείου Πα- 
λαικάστρου. 

δ) Ένα (1) εκπρόσωπο του Συλλόγου Γονέων και κη¬ 
δεμόνων του Δημοτικού Σχολείου που ορίζεται από το 
Σύλλογο γονέων και κηδεμόνων. 

Η θητεία του Διοικητικού Συμβουλίου ακολουθεί τη 
Δημοτική Περίοδο. 

3. Πόροι του Νομικού Προσώπου είναι: 

Η ετήσια επιχορήγηση του Δήμου ύψους 300 ευρώ. 

Η ετήσια επιχορήγηση του Κράτους προς το Νομικό 
πρόσωπο είτε μέσω του Δήμου προς το Νομικό Πρό¬ 
σωπο. 

Κάθε είδους εισφορές, δωρεές, κληρονομιές, κληρο¬ 
δοσίες. 

Εισπράξεις από το αντίτιμο των παρεχομένων πραγμά¬ 
των ή υπηρεσιών. Οι πρόσοδοι από την περιουσία του. 

4. Περιουσία του Νομικού προσώπου είναι τα κτίρια 
και υλικά των παγίων εγκαταστάσεων του Δημοτικού 
Σχολείου Παλαικάστρου. 

5. Το Νομικό πρόσωπο εκπροσωπείται στα δικαστή¬ 
ρια και σε κάθε Δημόσια Αρχή από τον Πρόεδρο του 
Διοικητικού Συμβουλίου και όταν αυτός απουσιάζει ή 
κωλύεται από τον Αντιπρόεδρο. 

Από την παρούσα προκαλείται δαπάνη σε βάρος του 
προϋπολογισμού του Δήμου ύψους 300 ευρώ ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 16 Δεκεμβρίου 2005 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 

-♦- 

Αριθ. 18618 (10) 

Τροποποίηση της υπ’ αριθμ. 19/17.1.2000 απόφασή μας 
που αφορά τη σύσταση νομικού προσώπου δημοσίου 
δικαίου στο Δήμο Βόρειας Κυνουρίας με την επωνυ¬ 
μία «Φιλαρμονική Δήμου Βόρειας Κυνουρίας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 του ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης» 
(ΦΕΚ 244/Α'). 

2. Τις διατάξεις των άρθρων 198, 199, 200 παρ. 1,3 
και 4 και 203 Δημοτικού και Κοινοτικού Κώδικα π.δ/τος 
410/1995 (ΦΕΚ 231/Α'). 

3. Τις διατάξεις του ν. 2503/1997 (ΦΕΚ 107/Α/30.5.1997) 
που αφορά τη διοίκηση, οργάνωση, στελέχωση της Πε¬ 


ριφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις. 

4. Τις διατάξεις του άρθρου 27 του ν. 2081/1992 με 
τις οποίες προστέθηκε νέο άρθρο 29Α του ν. 1558/1985 
«Κυβέρνηση και Κυβερνητικά Όργανα». 

5. Την υπ’ αριθμ. 375/1999 απόφαση του Δημοτικού 
Συμβουλίου Βόρειας Κυνουρίας «Περί σύστασης Νομικού 
Προσώπου Δημοσίου Δικαίου με την επωνυμία “ΦΙΛΑΡ¬ 
ΜΟΝΙΚΗ ΔΗΜΟΥ ΒΟΡΕΙΑΣ ΚΥΝΟΥΡΙΑΣ”». 

6. Την υπ’ αριθμ. 19/17.1.2000 απόφασή μας που αφο¬ 
ρά τη σύσταση του νομικού προσώπου δημοσίου δι¬ 
καίου στο Δήμο Βόρειας Κυνουρίας με την επωνυμία 
«ΦΙΛΑΡΜΟΝΙΚΗ ΔΗΜΟΥ ΒΟΡΕΙΑΣ ΚΥΝΟΥΡΙΑΣ» (ΦΕΚ 
121/Β/9.2.2000). 

7. Την υπ’ αριθμ. 497/2005 απόφαση του Δημοτικού 
Συμβουλίου Βόρειας Κυνουρίας με την οποία τροποποιεί 
την 375/1999 όμοια απόφαση του κατά το μέρος που 
αφορά την επωνυμία, τους σκοπούς και τη στέγαση του 
Νομικού Προσώπου. 

8. Την υπ’ αριθμ. 8324/24.5.2004 απόφαση της Γενι¬ 
κής Γ ραμματέα Περιφέρειας Πελοποννήσου «Ανάθεση 
αρμοδιοτήτων και ασκήσεων αυτών κατ’ εντολή μας», 
αποφασίζουμε: 

1. Τροποποιούμε την υπ’ αριθμ. 19/17.1.2000 απόφασή 
μας (ΦΕΚ 121/Β/9.2.2000) περί σύστασης νομικού προ¬ 
σώπου δημοσίου δικαίου στο Δήμο Βόρειας Κυνουρίας 
ως προς: 

Α. Την παράγραφο ένα (1) όσον αφορά την επωνυμία 
από «Φιλαρμονική Δήμου Βόρειας Κυνουρίας» σε «ΦΙ- 
ΛΑΡΜΟΝΙΚΗ-ΧΟΡΩΔΙΑ ΔΗΜΟΥ ΒΟΡΕΙΑΣ ΚΥΝΟΥΡΙΑΣ». 

Β. Την παράγραφο δύο (2) η οποία έχει ως εξής: 

«2. Σκοπός του Νομικού Προσώπου είναι: 

1. Η διάδοση της μουσικής, του μουσικού αισθήματος, 
η καλλιέργεια του αισθήματος της καλαισθησίας και της 
προόδου μεταξύ των κατοίκων και η ψυχαγωγία αυτών 
με καλλιτεχνικές και μουσικές εκδηλώσεις. 

II. Η καλλιέργεια, προαγωγή και διάδοση της μουσικής 
και η νόμιμη προβολή της, ως οργάνου προαγωγής της 
μουσικής και καλλιτεχνικής γενικά κίνησης του τόπου με 
κάθε σχετική προς αυτή την περίπτωση εκδήλωση. 

III. Η έρευνα, η κατασκευή, η συντήρηση και διάδο¬ 
ση των παραδοσιακών μουσικών οργάνων καθώς και η 
έρευνα, συλλογή, κατάταξη και διάδοση της παραδο¬ 
σιακής Ελληνικής Μουσικής. 

Γ. Την παράγραφο τέσσερα (4) σχετικά με τη στέγαση 
του νομικού προσώπου ως κατωτέρω: «4. Το Νομικό 
Πρόσωπο θα στεγάζεται σε αίθουσα του Δημοτικού 
Καταστήματος ή άλλη αίθουσα, όπου παραδίδονται μα¬ 
θήματα μουσικής και λαμβάνουν χώρα διάφορες εκδη¬ 
λώσεις, καθώς και σε αίθουσα του Δημοτικού Σχολείου 
του Δημοτικού Διαμερίσματος Παραλίου Αστρους που 
έχει παραχωρηθεί για το σκοπό αυτό». 

2. Κατά τα λοιπά ισχύει η υπ’ αριθμ. 19/17.1.2000 από¬ 
φασή μας. 

3. Με την παρούσα απόφαση δεν προκαλείται δαπά¬ 
νη σε βάρος του προϋπολογισμού του Δήμου Βόρειας 
Κυνουρίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 15 Δεκεμβρίου 2005 

Με εντολή Γ ενικής Γ ραμματέως Περιφέρειας 
Η Διευθύντρια 
ΑΙΚΑΤΕΡΙΝΗ ΠΡΟΚΟΠΟΥ 

Αριθ. 20081 (11) 

Συγκρότηση επιτροπής. 

Ο ΝΟΜΑΡΧΗΣ ΚΙΛΚΙΣ 

Έχοντας υπόψη: 

Το ν. 2520/1997 (ΦΕΚ 173/Α) Μέτρα για τους νέους 
αγρότες σύσταση οργανισμού Γεωργικής επαγγελμα¬ 
τικής εκπαίδευσης κατάρτησης και απασχόλησης όπως 
έχει τροποποιηθεί με τους ν. 2538/1997 (ΦΕΚ 242/Α) και 
260/1998 (ΦΕΚ 81/Α). 

2. Τον καν. (Ε.Κ) 1257/1999 του συμβουλίου της Ε.Ε για 
την στήριξη της αγροτικής ανάπτυξης (Ε.Γ.Τ.Π.Ε). 

3. Την ΚΥΑ (303) με αρ. 323501/2290 (ΦΕΚ 480/13) 
συμπληρωματικά μέτρα για τους νέους αγρότες το ν. 
2520/1997. 

4. Την υπ’ αριθμ. 337410/10.7.1998 απόφαση λεπτομέ¬ 
ρειες εφαρμογής του ν. 2520/1997 άρθρο 3, αποφασί¬ 
ζουμε: 

Συστήνουμε τριμελή επιτροπή αποτελλούμενη από 
τους: 

Α. Κυριάκού Νικόλαο Γεωπόνο της Δ/νσης Αγροτικής 
Ανάπτυξης Κιλκίς, ως πρόεδρος με αναπληρωτή τον 
Παπούλιο Γ εώργιο Γ εωπόνο της ίδιας Δ/νσης. 


Β. Μάλγαρη Σταύρο, υπάλληλο της Δ.Ο.Υ Κιλκίς με 
αναπληρωτή τον Κονδυλίδη Κων/νο υπάλληλο της 
Δ.Ο.Υ. 

Γ. Τον Αδαμίδη Γεώργιο, μέλος της ΕΑΣ Κιλκίς με 
αναπληρωτή τον Μουρατίδη Θεόφυλο μέλος της ίδιας 
ΕΑΣ. 

Εισηγητής στην εν λόγω επιτροπή ο Νεοκλέους Νεο- 
κλής Γεωπόνος της Δ/νσης Αγροτικής Ανάπτυξης Κιλκίς 
και αναπληρωτή τον Τριαρίδη Ευστάθιο Γεωπόνο της 
Δ/νσης Αγροτικής Ανάπτυξης Κιλκίς. 

Γραμματέας της επιτροπής ο Παντελιάδης Παντελής 
διοικητικός υπάλληλος της Δ/νσης Αγροτικής Ανάπτυ¬ 
ξης Κιλκίς με αναπληρωτή τον Γρηγοριάδη Θεόδωρο 
υπάλληλο της ίδιας Δ/νσης Αγροτικής Ανάπτυξης. 

Έργο της επιτροπής είναι ο χαρακτηρισμός των εν¬ 
διαφερομένων ως αγροτών, νέων αγροτών, νεοεισερ- 
χόμενων νέων αγροτών ή εργατών γής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 22 Δεκεμβρίου 2005 
Ο Νομάρχης 

ΕΥΑΓΓΕΛΟΣ ΜΠΑΛΑΣΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




